cyanic-selkie/wikianc huggingface dataset:
Kriss Akabusi
Akabusi sijoittui kolmanneksi 400 metrin aitajuoksussa Barcelonan maailmancupissa 1989. Seuraavana talvena hän voitti Aucklandin Kansainyhteisön kisoissa kultaa pitkällä aitamatkalla. Splitin EM-kilpailuissa hän voitti 400 metrin aitajuoksun maanosamestaruuden ajalla 47,92, jolla hän rikkoi David Hemeryn lähes 22 vuotta vanhan Britannian ennätyksen. 4 × 400 metrin viestissä hän juoksi toisen osuuden Yhdistyneen kuningaskunnan voittaessa mestaruuden yli kahden sekunnin erolla Saksaan.
Akabusista tuli Brittiläisen imperiumin jäsen vuonna 1992. Urheilu-uransa jälkeen hän on työskennellyt tv-tuottajana ja motivaatiopuhujana. Hän on pituudeltaan 185 cm ja painoi aktiivivuosinaan 81 kg.
Daniel Cohalan (Corkin piispa)
Daniel Cohalan (14. heinäkuuta 1858 Kilmichael – 24. elokuuta 1952) oli irlantilainen roomalaiskatolinen piispa. Hänet vihittiin papiksi Corkin hiippakuntaan 25. heinäkuuta 1882 ja nimitettiin Corkin vihkipiispaksi sekä Vagan titulaaripiispaksi 25. toukokuuta 1914. Piispaksi vihkiminen seurasi 7. kesäkuuta. Pääkonsekraattorina toimi John Mary Harty, jota avustivat Richard Alphonsus Sheehan ja Nicolas Donnelly.
Saksan vaakuna
322x322px|Saksan vaakuna|pienoiskuva Saksan vaakuna sisältää kultaisella kentällä mustan punavaruksisen kotkan. Vaakunaa kutsutaan Saksassa usein nimellä Bundesadler (”liittokotka”).
O-Jodibentsoehappo
Valmistus ja käyttö
o-Jodibentseohappoa syntetisoidaan antraniilihaposta. Ensimmäisessä vaiheessa antraniilihaposta muodostetaan natriumnitriitin ja väkevän rikkihapon avulla diatsoniumsuola, joka reagoi kaliumjodidin kanssa nukleofiilisella aromaattisella substituutiolla muodostaen o-jodibentsoehappoa. Yhdiste puhdistetaan muodostamalla siitä sen etyyliesteri, etyyli-o-jodibentsoaatti, joka tislataan ja tämän jälkeen hydrolysoidaan puhtaaksi o-jodibentsoehapoksi
Hans Theilig
Hans Theilig (12. elokuuta 1914 Wuppertal – 6. lokakuuta 1976) oli saksalainen käsipalloilija, olympiavoittaja ja maailmanmestari.
Täpläkiiltokorento
Täpläkiiltokorento (Somatochlora flavomaculata) on kiiltokorentohin kuuluva sudenkorento, jonka vihreässä takaruumiissa on keltaisia täpliä.
Sonata Arctica
Reckoning Night ja kokoelmia (2004–2006)
Sonata Arctican ensimmäinen kokoelmalevy The End of This Chapter julkaistiin vain Japanissa vuonna 2005. Alkukesästä 2006 ilmestyi livealbumi ja -DVD For the Sake of Revenge Tokiossa 2. helmikuuta 2005 nauhoitetusta konsertista. Ennen uutta studioalbumia julkaistiin vielä kokoelma-albumi The Collection, joka ilmestyi marraskuussa 2006. Kokoelman kanssa samoihin aikoihin julkaistiin single Replica 2006, jonka nimikappale on uusintaversio alun perin esikoisalbumi Eclipticalla julkaistusta kappaleesta.
Michael Sauer
Michael Curtis "Mike" Sauer (s. 7. elokuuta 1987 St. Cloud, Minnesota, Yhdysvallat) on yhdysvaltalainen jääkiekkoilija, joka pelasi puolustajana NHL-joukkue New York Rangersissa. Hän on puolustajana NHL-joukkue Phoenix Coyotesissa pelaavan Kurtin ja NFL-joukkue Minnesota Vikingsissä pelaavan Craigin pikkuveli.
Risto Kautto
Kautto käänsi muun muassa Thomas Mannin kertomuksia sisältävän teoksen Päiden vaihdos, Laki. Lisäksi hän julkaisi omia teoksia, Malminkartano: luutnantin puustelli, Pistoksia (muistelmat) ja Tyynelän tietämiin.
Jimmy Floyd Hasselbaink
Jerrel "Jimmy Floyd" Hasselbaink (s. 27. maaliskuuta 1972 Paramaribo, Suriname) on alankomaalainen entinen jalkapalloilija, pelipaikaltaan hyökkääjä.
Kaudeksi 2000–2001 seurasi paluu Valioliigaan, tällä kertaa Chelseaan seuran silloisella ennätyssummalla, 15 miljoonalla punnalla. Ensimmäisellä Chelsea-kaudellaan hän teki 35 ottelussa 23 maalia ja voitti jälleen Valioliigan maalikuninkuuden. Kaudella 2001–2002 Hasselbaink teki jälleen 23 maalia. Kahden viimeisen Chelsea-kautensa aikana hänen maalintekovireensä alkoi hiipua, eikä kaudella 2002–2003 merkitty Hasselbainkin sarakkeeseen kuin 11 osumaa 36 pelissä, ja 2003–2004 maaleja tuli 30 pelatussa ottelussa yhteensä 13. 32-vuotiaana hän siirtyi seuraavaksi kaudeksi vapaalla siirrolla Middlesbrough'n, jossa teki kahden kauden aikana 58 ottelussa 23 maalia. Charltoniin Hasselbaink siirtyi vapaalla siirrolla 11. heinäkuuta 2006. 25 ottelun jälkeen hollantilainen siirtyi Cardiff Cityyn, missä lopetti uransa vuonna 2008.
Alankomaiden maajoukkueessa Hasselbaink pelasi 23 ottelua, joissa hän teki yhdeksän maalia.
Josef Černý
Kaudella 1978/1979 valmensi pelaaja-valmentajana itävaltalaisseuraa Atse Grazia. Valittu kansainvälisen jääkiekkoliiton IIHF:n Hall of Fameen 2007.
Näkymätön lapsi ja muita kertomuksia
WSOY on julkaissut kirjan myös suomenkielisenä äänikirjana, jossa lukijoina ovat Ahti Jokinen ja Tytti Paavolainen. Kirja on käännetty monille muillekin kielille, kuten englanniksi, puolaksi ja unkariksi.
Juoni
Ensimmäinen kertomus, Kevätlaulu, kertoo Nuuskamuikkusesta ja tämän tapaamasta pienestä nimettömästä olennosta. Nuuskamuikkunen nimeää otuksen Ti-ti-uuksi.
PSS
Porvoon Salibandyseura (lyh. PSS) on porvoolainen salibandyn erikoisseura. Se syntyi vuonna 2003 Gammelbackan Terän, SaFan ja Porvoon Butchersin yhdistyessä. Naisten edustusjoukkue pelaa Salibandyliigassa ja miesten edustusjoukkue II-divisioonassa. Seuralla on joukkueita poikien ikäluokissa B-G ja tyttöjen ikäluokissa A-F. Lisäksi myös pienemmille on tarjolla salibandykerhoja. Kaikkiaan joukkueita on 27 (kaudella 2019–2020), jonka lisäksi seuralla on kerhotoimintaa.
Harju Elekter (Suomi)
Satmatic Oy (1988–2020)
Siemens myi Satmaticin virolaiselle AS Harju Elekterille syyskuussa 2002. Satmaticin liikevaihto oli 7 miljoonaa euroa ja työntekijöitä 52.
Vuonna 2008 yhtiön liikevaihto oli yli 20 miljoonaa euroa. Vuonna 2009 Satmatic laajensi Ulvilan toimipisteensä 2 500 neliöstä 4 000 neliön laajuiseksi. Samana vuonna yritys osti Siemensiltä Piharasia-liiketoiminnan.
Chris Corner
Chris Corner (oik. Christopher Anthony Corner, s. 23. tammikuuta 1974) on englantilainen muusikko ja lauluntekijä. Hän oli perustajajäsenenä yhtyeessä Sneaker Pimps ja on nykyään aktiivinen IAMX-sooloprojektinsa kanssa. Hän on myös laulanut vierailijana yhtyeissä TNT Jackson, Moonbootica ja The Strike Boys ja on tuottanut materiaalia Robots in Disguiselle.
Operaatio Oboe 6
Taustaa
Vuonna 1945 liittoutuneiden aloittaman operaatio Oboen yhtenä tavoitteena oli vallata Borneon saaren pohjoisosat takaisin japanilaisilta.
Tapahtumat
Liittoutuneille operaatio oli voittoisa, ja pääosan liittoutuneiden armeijasta muodostaneet australialaisjoukot selvisivät suhteellisen pienillä miestappioilla. Liittoutuneiden voittoisaa operaatiota on kuitenkin myös arvosteltu, sillä Pohjois-Borneon Sandakanilla oli japanilaisten vankileiri, jossa oli yli 2 000 brittiläistä ja australialaista sotavankia, jotka oli tuotu Singaporesta ja Jaavalta. Japanilaiset lähettivät yli 1000 sotavankia Sandakanin kuolemanmarssille kesäkuussa 1945 Oboe 6:n aikana. Vain kuusi sotavankia selvisi hengissä.
Cochem
Luonnonnähtävyydet
Cochemin kohdalle päättyy Moselin yläjuoksun suunnasta Bremmin kohdalta alkava noin 24 km:n pituinen, erityisen mutkitteleva jokiosuus. Kartalla näkyvän muotonsa vuoksi sitä kutsutaan nimellä Cochemer Krampen (, väljästi suomennettuna). Cochemin läheisyydesä on myös luonnonsuojelualue Brauseley, jossa on Välimeren alueen kasvillisuutta. Lähettyvillä on myös toinen, erityisesti vaeltelijoille sopiva luonnonsuojelualue Dortebachtal.
Warner Baxter
Elämä
Baxter kärsi niveltulehduksesta, ja hänelle suoritettiin kivunlievittämiseksi lobotomia. Hän kuitenkin kuoli keuhkokuumeeseen vain 62-vuotiaana pian tämän jälkeen.
Tukholman pommi-isku 2010
Tapahtumien kulku
Paikalla oli lauantaina viideltä iltapäivällä tuhansia ihmisiä tekemässä jouluostoksia. Seuraavana päivänä 12. joulukuuta Säpo vahvisti kyseessä olleen terroristi-isku.
Sosialistinen Työväenpuolue (Suomi)
STP:n perustajien mielestä Suomessa ei tarvittu kahta sosiaalidemokraattista puoluetta, ja puolue sanoutui irti sosiaalidemokratiasta. STP julistautui leimallisesti sosialistiseksi, mutta hylkäsi sosialismin marxilais-leniniläisen tulkinnan. STP poistettiin puoluerekisteristä vuonna 1979, mutta se jatkaa edelleen toimintaansa yhdistyksenä puoluesäännöin.
Päivän Uutiset
STP:n pää-äänenkannattaja oli Päivän Uutiset, jonka perustivat helmikuussa 1973 TPSL:n Päivän Sanomien lakkauttamista vastustaneet toimittajat sekä muut puoluehankkeessa mukana olleet henkilöt. Lehden vt. päätoimittajaksi valittiin Päivän Sanomien poliittinen pakinoitsija Sulo Kivinen, joka käytti pakinoitsijanimimerkkiä Eskonen. Lehden viimeinen numero ilmestyi 30. syyskuuta 1976.
Serbia ja Montenegro lasten Eurovision laulukilpailussa
Serbia ja Montenegro ehti osallistua kerran lasten Eurovision laulukilpailuun ennen maan hajoamista. Tämä tapahtui vuonna 2005, jolloin maata edusti Filip Vučić kappaleella Ljubav pa fudbal. Hän sijoittui sijalle 13.
Lähteet
Serbia w Konkursie Piosenki Eurowizji dla Dzieci
Yumi Tōmei
Jalkapallomaajoukkue
Tōmei debytoi Japanin maajoukkueessa joulukuussa 1993. Hän kuului Japanin joukkueeseen myös MM-kilpailuissa 1995, 1999 ja kesäolympialaisissa 1996. Hän on pelannut 43 maaottelua ja tehnyt niissä kuusi maalia.
Three Mile Islandin ydinvoimalaonnettomuus
Three Mile Islandin ydinvoimalaonnettomuus, joka tapahtui 28. maaliskuuta 1979 Three Mile Islandin ydinvoimalassa, lähellä Harrisburgin kaupunkia Pennsylvanian osavaltiossa Yhdysvalloissa, on historian neljänneksi pahin ydinonnettomuus Tšernobylin, Kyštymin ja Fukushiman onnettomuuden jälkeen. Onnettomuus on sijoitettu luokkaan 5 kansainvälisellä ydinlaitostapahtumien INES-asteikolla laitokselle aiheutuneen merkittävän materiaalisen vahingon vuoksi ; ydinvoimalan kakkosyksikön (TMI-2) sydän osittain suli onnettomuudessa. Onnettomuusyksikkö ehti olla käytössä alle vuoden.
Onnettomuuden vaikutukset
Erityisen tärkeitä koulutuksen aspekteja ovat ongelmatilanteiden simulaatiot, eri henkilöiden vastuualueiden selvittäminen sekä selkeän komentoketjun luominen. Three Mile Islandin ja Tšernobylin onnettomuuksissa olivat yhteistä juuri inhimilliset virheet, joiden riskin vähentäminen on tunnustettu tärkeäksi osaksi ydinvoimaloiden turvallisuutta ympäri maailman. Suomessa on rakennettu täydellinen valvomosimulaattori koulutusta varten.
Goiânia
Ilmasto
Ilmasto on kuuma ympäri vuoden. Talvella on kuivaa ja kesällä kosteaa ja sateista.
Karigaila
Karigaila (puolaksi Korygiełło, k. 16. syyskuuta 1390 Vilna) oli yksi Liettuan suuriruhtinaan Algirdaksen ja hänen toisen vaimonsa Uliana Tveriläisen pojista. Hän hallitsi Mstsislauta sen jälkeen kun se oli vallattu Smolenskin ruhtinaskunnalta.
Mika Pantzar
Pantzarin sai vuonna 1997 valtion tiedonjulkistamispalkinnon kirjastaan Kuinka teknologia kesytetään ja Tieteellisten seurojen neuvottelukunnan Vuoden tiedekirja -kunniamaininnan.
Nami Ōtake
Nami Ōtake (s. 30. heinäkuuta 1974 Tokio) on japanilainen entinen jalkapalloilija.
Pariisin klubi
thumb|Pariisin klubin pysyvät jäsenmaat. Pariisin klubi on vuonna 1956 perustettu epävirallinen julkisten velkojien yhteistyöelin, jonka tarkoituksena on etsiä koordinoituja ja kestäviä ratkaisuja velallisvaltioiden maksuvaikeuksiin. Klubin päätökset tehdään yksimielisesti ja sihteeristönä toimii Ranskan valtiovarainministeriö. Pariisin klubissa on 19 pysyvää jäsentä sekä tarpeen mukaan kutsuttavia velkojamaita.
Parkkinan kirkko
Parkkinan kirkko eli Apostoli Andreaksen ja Pyhän Nikolaoksen kirkko (храм во имя апостола Андрея Первозванного и святителя Николая Чудотворца) oli Petsamon ortodoksisen seurakunnan pääkirkko Petsamon kirkonkylässä Parkkinassa. Parkkinassa sijaitsi myös pienempi ja vanhempi niin sanottu Kalastajien kirkko. Parkkinan uudemman kirkon rakennutti Petsamon luostari vuosina 1911-1912. Varat kirkon rakentamiseen saatiin lahjoituksina muun muassa arkangelilaiselta kauppiaalta Andrei Kartagorovilta ja kalastajilta. Hirrestä rakennettu kirkko oli vuorattu laudoituksella ja siinä oli peltikatto. Kirkko oli 19 metriä pitkä, yhdeksän metriä leveä ja 8,5 metriä korkea.
Lhasa de Sela
thumb|right|Lhasa de Sela Lhasa de Sela (27. syyskuuta 1972 Big Indian, New York, Yhdysvallat – 1. tammikuuta 2010 Montreal, Quebec, Kanada) oli yhdysvaltalais-meksikolainen laulaja-lauluntekijä. Hän vietti nuoruuttaan sekä Yhdysvalloissa että Meksikossa ennen siirtymistään Kanadan Montrealiin vuonna 1992. Vuonna 1991 de Sela oli tavannut siellä vieraillessaan muusikko Yves Desrosiersin, jonka kanssa hän aloitti yhteistyön. Vielä basisti Mario Légaré liittyi kokoonpanoon, joka kierteli kansallisesti.
Lamecha Girma
15. helmikuuta 2023 Girma juoksi sisäratojen 3 000 metrin maailmanennätyksen 7.23,81. Hän paransi Daniel Komenin 25 vuotta vanhaa ennätystä yli sekunnilla. 9. kesäkuuta 2023 Pariisissa Girma juoksi estejuoksun maailmanennätyksen 7.52,11 ja paransi Saif Saaeed Shaheenin nimissä ollutta entistä ennätystä yli 1,5 sekunnilla.
Turkkilainen
Valmistus ja rakenne
left|thumb|Läpileikkaus Turkkilaisesta sellaisena kuin Racknitz sen uskoi olevan. Hän erehtyi sekä sisällä olevan ihmisen asennosta että automaatin mitoista. Turkkilaisen sisällä oli reikälevystä tehty shakkilauta, johon oli yhdistetty pantografin osien kaltaisia vipuja, joilla pystyi hallitsemaan nuken vasenta kättä. Pantografin metallinen osoitin liikkui sisäpuolella olevan shakkilaudan yllä liikuttaen samalla nuken vasenta kättä pöydän yläpuolella. Pöydän sisällä oleva ohjaaja pystyi liikuttamaan Turkkilaisen kättä ylös- ja alaspäin sekä vivusta kääntämällä avaamaan ja sulkemaan Turkkilaisen nyrkin niin, että se saattoi ottaa nappuloita käteensä. Ohjaaja näki työskennellä sisällä olevan kynttilän valossa. Kynttilän savu meni Turkkilaisen turbaanissa olevan tuuletusputken kautta ulos. Jotkut osat aiheuttivat koneistolle ominaisia ääniä Turkkilaisen tehdessä siirtoja, mikä vahvisti vaikutelmaa oikeasta shakkiautomaatista. Turkkilaisen kasvon ilmeitä saattoi muuttaa. Mälzel lisäsi Turkkilaiseen myöhemmin äänilaatikon, jonka avulla kone sanoi shakatessaan ”Échec!” ('shakki').
Pöydän sisällä olevalla ihmisellä oli myös tarvikkeita, joilla hän pystyi pitämään yhteyttä Turkkilaista esittelevään henkilöön. Sivussa oli vastakkain ulko- ja sisäpuolella kaksi numeroilla varustettua pronssilevyä, jotka oli liitetty toisiinsa. Sisällä oleva ohjaaja saattoi pyörittää levyjä haluttuun numeroon ja viestitti näin esittelijälle.
Euroopan-kiertue
Kiinnostus Turkkilaista kohtaan lisääntyi Euroopassa ensiesityksen jälkeen. Kempelen ei kuitenkaan välittänyt siitä vaan halusi keskittyä muihin hankkeisiinsa. Hän ei suostunut esittelemään Turkkilaista, vaan valehteli varteenotettaville haastajille sen olevan korjattavana. Von Windisch kirjoitti eräässä vaiheessa, että Kempelen "kieltäytyi ystäviensä vetoomuksista eikä suonut uteliaille ihmisille kaikista maista kuuluisan koneen näkemisen mielihyvää". Ensiesiintymistä seuraavalla vuosikymmenellä Turkkilainen pelasi vain yhtä vastustajaa vastaan, joka oli skotlantilainen aatelismies Robert Murray Keith. Pelin jälkeen Kempelen jopa purki Turkkilaisen. Kempelen ei ollut tyytyväinen sen saamaan julkisuuteen. Hän olisi mieluummin työskennellyt höyrykoneiden ja ihmispuhetta tuottavien koneiden parissa.
Salaisuus paljastuu
Turkkilaisen toimintaperiaatteesta kirjoitettiin sen elinaikana useita kirjoja ja artikkeleita. Useimmat niistä olivat epätarkkoja ja sisälsivät virheellisiä oletuksia. Salaisuus paljastui vasta vuonna 1857 tohtori Silas Mitchellin artikkelisarjassa The Chess Monthly -lehdessä. Mitchell kirjoitti, että ”yhtään salaisuutta ei ole koskaan pidetty niin hyvin kuin Turkkilaisen salaisuus. Yksikään arvaus tai selitys ei koskaan ratkaissut tätä viihdyttävää ongelmaa”. Kun Turkkilainen artikkelisarjan ilmestymisen aikana tuhoutui tulipalossa, Mitchell oli sitä mieltä, että "ei ollut enää syytä salata shakinpelaajilta ratkaisua tähän ikivanhaan arvoitukseen”.
Philadelphia Sunday Dispatch -lehdessä julkaistiin vuonna 1859 William F. Kummerin kirje. Kummer oli työskennellyt Mitchellin kanssa Turkkilaisen ohjaajana. Hän paljasti vielä tuntemattoman salaisuuden: pöydän sisällä olleen kynttilän. Lyhdystä johti putki Turkkilaisen turbaaniin, josta savu pääsi pois. Savu naamioitiin lähellä olleen kynttelikön avulla.
Uusi artikkeli Turkkilaisesta ilmestyi vasta 1899, kun The American Chess Magazine julkaisi artikkelin Turkkilaisen ottelusta Napoleonin kanssa. Artikkeli perustuu pääasiassa edellisten artikkelien arviointiin, ja kunnollista artikkelia saatiin odottaa vuoteen 1947. Silloin Chess Review'ssa ilmestyi Kenneth Harknessin ja Jack Straley Battellin artikkeleita. Niissä kerrotaan Turkkilaisen koko tarina, ja laitetta havainnollistetaan uusilla kuvilla, jotka on tehty aikaisempien julkaisujen perusteella. Ernest Wittenbergin artikkelissa American Heritage -lehdessä 1960 esitetään uusia piirroksia, joista näkyy, kuinka ohjaaja istui pöydän sisällä.
Yūki Fushimi
Yūki Fushimi on japanilainen entinen jalkapalloilija.
Jalkapallomaajoukkue
Fushimi debytoi Japanin maajoukkueessa elokuussa 1994.
Jutta Rautiainen
Rautiainen on valmentanut tyttöjen maajoukkueita kymmenen vuotta, yhden kauden Malmin Palloseuran naisten joukkueessa ja kauden Jokerien miesten joukkueen apuvalmentajana Veikkausliigassa. Vuosina 2010–2012 hän valmensi HJK:n naisten joukkuetta Naisten Liigassa.
Vuorisirkku
Levinneisyys
Euroopassa sitä tavataan Etelä-Euroopassa, mutta myös pohjoisemmassa Ranskan keskiosiin saakka, Saksan eteläosissa, Itävallassa, Romaniassa ja Unkarissa. Euroopan kannaksi on arvioitu 2 600 000–8 200 000 yksilöä.
Hitlantis
Hitlantis-palvelu valittiin Tietoviikon kyselyssä keväällä 2010 Suomen 25:n mielenkiintoisemman uuden it-yrityksen joukkoon.
Sivuston rahoittajia ovat Ruukki Groupin entinen toimitusjohtaja Juha Halttunen ja Hasan & Partnersin riskirahoitusyhtiö Hasan Development sekä Bernerin suku.
Mitä tapahtuikaan Baby Janelle?
Mitä tapahtuikaan Baby Janelle? on vuonna 1962 ensi-iltansa saanut Robert Aldrichin ohjaama yhdysvaltalainen trilleri-/kauhu-/draamaelokuva, jonka pääosia näyttelevät Bette Davis "Baby" Jane Hudsonin roolissa ja Joan Crawford hänen sisarensa Blanche Hudsonin roolissa. Sivuosissa ovat muiden muassa Victor Buono, Maidie Norman ja Anna Lee.
RM-70
RM-70/85 (122 RakH 89)
280 px|thumb|[[Puolan asevoimat|Puolan armeijan RM-70/85 -raketinheitinautoja paraatissa Krakovassa.]] 280 px|thumb|[[Slovakian armeijan RM-70.]] Vuonna 1985 RM-70:stä tehtiin RM-70/85 -niminen modernisoitu versio, joka oli asennettu kahdeksanpyörävetoisen Tatra T815:n alustalle. Autossa on panssaroimaton ohjaamo, joka on varustettu sisäilman suodatuksella ja ilmastoinnilla. Itse asejärjestelmään ei tehty muutoksia. Tšekkoslovakian armeija testasi uutta järjestelmää, mutta päätti olla tilaamatta niitä panssaroinnin puuttumisen takia. Näin ollen tätä versiota valmistettiin ainoastaan vientiin.
Puolan armeijalle myytiin 30 kappaletta ja nämä yksilöt ovat edelleen aktiivikäytössä. Intian armeija oli kiinnostunut järjestelmästä, mutta päätti laatia samaan rakenteeseen perustuvan oman sovelluksensa, joka tunnetaan nimellä PINAKA.
Sosiaalidemokratia
Keskustavasemmistolainen sosiaalidemokratia ja oikeistodemarit
Suomen Sosialidemokraattinen Puolue siirtyi keskustavasemmistoon vuoden 1918 sisällissodan jälkeen, kun puolueen vallankumousta kannattanut tai siihen mukaan lähtenyt johto vangittiin tai pakeni maasta. Varsinkin Väinö Tannerin rooli oli tässä prosessissa keskeinen. Sittemmin SDP:n enemmistö on ollut parlamentarismin kannalla ja väkivaltaista vallankumousta vastaan.
Sosiaalidemokratiaa lähin poliittinen aate on sosiaaliliberalismi, jonka mukaan julkinen valta on mukana takaamassa mahdollisuuksien tasa-arvoa. Valtion tulee hoitaa peruspalvelut kansalaisilleen, mutta muuten sen pitää olla sekaantumatta kansalaisyhteiskunnan toimintaan ja ihmisyksilöiden elämään.
Sosiaalinen markkinatalous talousjärjestelmän pohjana
Bernsteinin mukaan yhteiskunnalliseen päämäärään (sosialismiin) ei voitaisi koskaan lopullisesti päästä. Vallankumouksen sijaan työväenluokan kannalta oli tärkeämpää nykyhetkeen soveltuvat asteittaiset sosiaaliset ja yhteiskunnalliset uudistukset vallitsevan yhteiskuntajärjestelmän oloissa (reformismi).
Markkinoita ohjaamalla voidaan yksilöiden ja voittoa tavoittelevien yritysten oman ja yksityisen rajahyödyn lisäksi ottaa taloudellisissa valinnoissa ja suunnittelussa huomioon yhteiskunnan kokonaishyöty ja kehityksen kestävyys.
António Egas Moniz
Moniz opiskeli lääketiedettä Coimbran yliopistossa ja myöhemmin neurologiaa Bordeaux’ssa ja Pariisissa. Hänet muistetaan ensimmäisen lobotomian suorittajana (1936). Moniz kutsui leikkausta "etuotsalohkon leukotomiaksi". Hän suoritti leikkauksen 20 potilaalle, joista joillakin oli ahdistusta ja masennusta, joillakin krooninen skitsofrenia.
Sosiaalidemokratia
Sosiaalinen markkinatalous talousjärjestelmän pohjana
Sosiaalista markkinataloutta toteuttava ”sosiaalidemokraattinen hyvinvointiyhteiskunta” yhdistää talouden kasvun, teknologisen kehityksen ja täystyöllisyyden tavoitteet, sekä työväenliikkeen perinteiset sosiaaliset tavoitteet, kuten työvoiman korkean suojelun työmarkkinoilla, laajat sosiaaliset-, terveydelliset- ja sivistykselliset hyvinvointipalvelut sekä korkean yhteenkuuluvuuden, osallisuuden ja solidaarisuuden asteen yhteiskunnassa.
Papaveriini
Lääkekäyttö
Papaveriinia käytetään lääkkeenä muun muassa lihasrelaksanttina erilaisten lihaskouristusten hoitoon esimerkiksi ruuansulatusjärjestelmän alueella. Sitä on myös käytetty erektiolääkkeenä. Papaveriini rentouttaa verisuonia ja siten laajentaa niitä parantaen verenkiertoa.
Hilla Group
Hilla Group Oyj
Mainos ja viestintäpalvelut
Minako Takashima
Minako Takashima on japanilainen entinen jalkapalloilija.
Seututie 822
Seututie 822 on Tyrnävältä Temmeksen taajamasta Kestilän taajaman kautta Pyhännälle johtava seututie. Tie haarautuu valtatieltä 4, risteää Kestilän taajamassa seututien 800 kanssa, ja päättyy Pyhännällä kantatien 88 risteykseen. Tien pituus on 78 kilometriä.
Todennäköisyys
Matemaattiset reunaehdot
Kaikkien alkeistapauksien tai satunnaismuuttujan arvojen kokoelmaa kutsutaan perusjoukoksi tai otosavaruudeksi tai tapahtuma-avaruudeksi. Perusjoukko sisältää kaikki ne alkeistapaukset tai satunnaismuuttujan arvot, joita voi sattua, eikä muita tapauksia tai arvoja tule esiintymään. Tähän varmuuteen perustuvat todennäköisyyslaskennan reunaehdot. Tapahtuma on sellaisten perusjoukon alkeistapauksien tai satunnaismuuttujan arvojen kokoelma, joka muodostaa osan perusjoukosta. Tapahtuma on siten perusjoukon osajoukko, ja ne tapaukset, jotka eivät kuulu tapahtumaan, ovat osa vastatapahtumaa eli komplementtitapahtumaa, joka on myös perusjoukon osajoukko. Tapahtuman A ja vastatapahtuman A^c osajoukot sisältävät eri tapaukset ja toisaalta yhdessä ne muodostavat koko perusjoukon eli. Terveen järjen mukaisesti tulee olla niin, että jos tapahtuman todennäköisyys on P(A) ja vastatapahtuman todennäköisyys on P(A^c), tulee näiden summaksi. Tapaus kuuluu siten tarkasteltavaan tapahtumaan tai sen vastatapahtumaan.
Todennäköisyyslaskennan perusperiaatteita
Jos kaksi tapahtumaa A ja B ovat riippumattomia tapahtumia, niin todennäköisyys sille, että sekä tapahtuma A että tapahtuma B sattuvat on Esimerkiksi, jos kahta kolikkoa heitetään, niin todennäköisyys sille, että molemmat ovat kruunia, on.
Love and a .45
Juoni
Idealistinen pikkurikollinen Watty Watts (Gill Bellows) joutuu tahtomattaan pakomatkalle keikan mennessä pahasti pieleen. Onnekseen hän saa mukaansa häikäisevän tyttöystävänsä Starlenen (Renée Zellweger).
Yorkin arkkipiispa
Ennen normannivalloitusta
'''Arkkipiispat
HMS Bluebell (M80)
Palvelus
Tammikuussa 1941 alus oli Liverpoolissa Läntisen reitin 5. saattajaryhmässä, jonka mukana se osallistui maaliskuussa saattueen HX112 suojaamiseen. Alus osallistui 16. maaliskuuta saattuetta suojatessaan Saksan laivaston sukellusveneiden U-110, U-37, U-99, U-100 ja U-74 hyökkäysten torjuntaan ja seuraavana päivänä jatkoi sitä. Alus jatkoi saattuetehtävissä 5. saattajaryhmässä, kunnes se syyskuussa siirrettiin 37. saattajaryhmään. Alus siirtyi Britteinsaarten ja Gibraltarin väliselle reitille sekä suojaamaan Länsi-Afrikkaan matkanneita saattueita.
Alus määrättiin helmikuussa 1944 suojaamaan Kuolaan matkaavaa saattuetta JW57 ja sieltä palaavaa saattuetta RA57. Alus liittyi 20. helmikuuta saattueen JW57 lähisuojaukseen. Alus erkani 28. helmikuuta saattueesta saavuttuaan Kuolaan ja se liittyi 2. maaliskuuta samojen alusten kanssa palaavan saattueen RA57 suojaukseen. Alus erkani 10. maaliskuuta saattueesta sen saavuttua Loch Eween.
Pedigree
right|200px Pedigree tai Pedigree Petfoods on vuonna 1957 perustettu Mars-yrityksen tytäryhtiö, jonka liiketoimintana ovat eläinruoat. Yhtiön tehtaat sijaitsevat Ison-Britannian Melton Mowbrayssä, Peterboroughissa ja Birstallissa, Leedsissä.
Melonta Pan-Amerikan kisoissa 2019
right|230px right|230px Melonnassa kilpailtiin Pan-Amerikan kisoissa 2019 27. heinäkuuta – 4. elokuuta 2019. Koskimelontakilpailut käytiin Cañete-joessa ja ratamelonnat Albufera Medio Mundossa. Koskimelonnassa oli kolme kilpailumuotoa kummallekin sukupuolelle. Ratamelonnassa kilpailutapahtumia oli kuusi kummallekin sukupuolelle. Menestynein maa oli Brasilia, joka voitti viisi kultaa, joista neljä tuli koskimelonnassa. Eniten mitaleja voitti Kanada, joka saavutti 13 mitalia, joista kolme oli kultaisia.
INTP
INTP:n persoonallisuus
INTP:t ovat usein varautuneita, loogisia ja tiedonhaluisia yksilöitä. He ovat kiinnostuneita ajatuksista ja teorioista itsessään, ja heidän päämääränään on ymmärtää kuinka asiat toimivat. He ovat taitavia keskustelijoita ja väittelijöitä, ja heillä on kyky keskittyä tarkasti niihin asioihin, mistä he ovat kiinnostuneita. Toisissa ihmisissä INTP:t arvostavat erityisesti älykkyyttä.
Loistelamppu
Putken päissä olevat kuumennus (hehku) -vastukset erittävät elektroneja. Näin sytytyspurkaus voi tapahtua pienemmällä jännitteellä.
Loisteputken sisäpinta on päällystetty fluoresoivalla materiaalilla, joka muuttaa elohopeahöyryn synnyttämän UV-säteilyn (luminesenssin) näkyväksi valoksi. Loisteputken valon laatu ja sävy vaihtelevat putken sisäpinnassa olevan loisteaineen koostumuksen mukaan. Loistelamppujen värisävyvalikoima on laaja ulottuen hehkulampun kellertävästä taivaan sinertävään. Yleisimmät värilämpötilat Suomessa ovat 3 000 ja 4 000 K. Myös värillisiä ja erikoissävyisiä lamppuja on saatavana.
Historia
Loisteputken periaate keksittiin jo 1840-luvulla. Loisteputket tulivat toimistojen ja teollisuuden valaistukseen 1940-luvulla. Kotien valaistuksessa loisteputket yleistyivät 1960–1980-luvuilla.
Kustaa Hiekka
Elämä
Kustaa Hiekka toimi myös 32 vuotta (1886–1918) Tampereen kaupunginvaltuuston jäsenenä sekä kaupungin rahatoimikamarin (myöhempi kaupunginhallitus) puheenjohtajana vuonna 1901. Hiekka sai teollisuusneuvoksen arvon vuonna 1935. Hän kuoli vuonna 1937 81-vuotiaana. Kustaa Hiekka on haudattu Kalevankankaan hautausmaalle Tampereelle.
Arfakinmanikki
Arfakinmanikki (Lonchura vana) on loistopeippojen heimoon kuuluva varpuslintu.
Turun klassillinen lukio
Lukion historia
Turun ja samalla koko maakunnan ensimmäinen oppikoulu perustettiin 19. maaliskuuta 1879. Yksityinen koulu sai nimekseen Turun Suomalainen Lyseo, ja sen tehtävänä oli vaalia länsimaista klassillista kulttuuriperintöä. Vuonna 1883 perustettiin Turun Suomalainen Valtiolyseo ja samalla yksityislyseo lakkasi ottamasta uusia opiskelijoita. Vuonna 1887 lyseot sulautuivat ja muodostivat Turun Suomalaisen Lyseon, ja samalla uusi koulu siirtyi Linnankadun ja Eskelinkadun kulmaan. Kun reaaliosasto oli erotettu erilliseksi kouluksi, vastasi Turun Suomalainen klassillinen lyseo (1903), myöhempi Turun klassillinen lyseo (1950) yksin perinteisestä tehtävästään. Ensimmäisten tyttöjen tultua kouluun 1972 muodostui Turun klassillinen yhteislyseo. Peruskoulujärjestelmän noudattama tapa nimittää koulu muun kuin tarkoitusperän mukaan pakotti Klassikon ottamaan nimet Eskelin koulu ja lukio vuonna 1976. Täyttäessään sata vuotta vuonna 1979 koulu sai takaisin nimen Turun Klassikon lukio, ja yläasteesta tuli Klassikon koulu. Vuonna 2013 Turun Klassikon lukio yhdistyi Juhana Herttuan ilmaisutaidon lukion kanssa Turun klassilliseksi lukioksi.
Werner Lindman
Lisensiaatintutkinnon jälkeen hän toimi neljä kuukautta apulaislääkärinä silmätautien klinikalla. Näihin aikoihin hän sairastui munuaistautiin, joka vaivasi häntä loppuelämän ajan. Vuonna 1884 Lindman sai Pudasjärven piirilääkärin viran. Kalajoen piirilääkärinä hän toimi vuodesta 1891 lähtien.
Pieksämäen Veikot
Pieksämäen Veikot on Pieksämäellä toimiva urheilun yleisseura. Seura on perustettu vuonna 1915 ja sen lajivalikoimaan kuuluvat nykyisin yleisurheilu, hiihto ja suunnistus. Lisäksi seuralla on toimintaa myös veteraaniurheilun saralla. Pieksämäen Veikkojen urheilijoista menestystä on saavuttanut mm. kuulantyöntäjä Johanna Pulkkinen.
Paleoseeni
thumb|right|220px|Purgatorius, paleoseeniajan hieman oravaa muistuttanut nisäkäs Paleoseeni on geologinen ajanjakso, epookki, liitukauden jälkeen 66–56 miljoonaa vuotta sitten. Paleoseenista alkaa kenotsooinen maailmankausi ja paleogeenikausi.
Harmaamanikki
Levinneisyys
Harmaamanikkia tavataan Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.
Paleoseeni
Ilmasto
Paleoseenin alussa oli luultavasti lyhyehkö kylmä kausi, jonka aiheutti liitukauden lopun asteroiditörmäyksen ilmakehään nostattama pöly. Muuten paleoseenin alku oli vain hieman nykyistä lämpimämpi. Ilmasto muuttui kuitenkin nopeasti nykyiseen verrattuna kuivemmasta kosteammaksi. Muutos oli nopeinta kauden keskivaiheilla.
Eläimistö
Kädelliset ilmestyivät paleoseenilla kehittyen oravamaisista eläimistä ja kasvaen metrin mittaisiksi. Puupäästäistä muistuttavista paleoseenin kädellisistä lähtivät kehittymään apinat. Apinoihin ja ihmiseen johtanut hyönteissyöjän kaltaisten linja oli eronnut omaksi kehityshaarakseen jo aikaisemmin.
Varhaisella paleoseenilla eli jossain määrin pesukarhua muistuttava kasveja ja eläimiä syövä Chriacus. Yksi varhaisimmista paleoseeniajan nisäkkäistä oli istukallinen hieman rottamainen Deltatheridium, jonka sukulaisia tunnetaan myös liitukaudelta. Sittemmin sukupuuttoon kuolleet kreodontit, muun muassa Hyaenodonin sukulaiset, olivat kauden johtavia nisäkkäitä, ne muistuttivat koiran ja karhun yhdistelmää. 30-senttinen Miacis oli koiraa muistuttava varhainen nykyisten petoeläinten edeltäjä.
Noin 50 miljoonaa vuotta sitten eli nykyisten hevosten kantamuoto Eohippus, joka muistutti ruumiiltaan antilooppia mutta jonka pää oli kuin hevosella.
Kasvinsyöjät
Paleoseeniajan kasvinsyöjiin kuului ruohoa laiduntava, lampaankokoinen, gasellijalkainen ja hevosenpäinen Ectoconus. Ectoganus oli hieman ahmaa muistuttava matala kasvinsyöjä. Myöhäisen paleoseenin Carpolestes muistutti oravaa. Ptilodus oli oravan tapainen liitukaudelta periytyneeseen heimoon kuuluva nisäkäs, kuten myös Plesiadapis, jota pidetään joskus kädellisten edeltäjänä, mutta joskus vain niiden sukulaisena.
Taeniodontit
Noin 0,5 miljoonaa vuotta kauden alun jälkeen oli Pohjois-Amerikassa kehittynyt taeniodontteja (Taeniodonta) luultavasti myöhäisen liitukauden hyönteissyöjistä. Taeniodontti muistutti oravan ja koiran sulautumaa, jolla oli kärsä ja kädet sekä suuri häntä. Tunnetuin taeniodontti on opossumia muistuttava Onychodectes joka oli ison kissan tai pienen koiran kokoinen ollen noin 60 cm pitkä. Eläimellä oli suuret kaivamiseen soveltuvat eturaajat ja pitkä häntä. Eläin söi kasveja ja myös pieniä eläimiä, eli oli kaikkiruokainen. Se oli mahdollisesti hyvä kiipeilijä, ja sen häntä oli saattanut olla jonkin verran tarttumiseen kykenevä. Myöhemmin taeniodonttien kehittyessä niiden kallo lyheni ja leveni evoluution edistyessä. Erikoistumattomat taeniodontit kuten Onychodectes elivät vain keskipaleoseenille asti, ja juurten kaivajat jäivät tämän jälkeen jatkamaan tätä haaraa. Mutta myös 0,5 miljoonaa vuotta paleoseenin alusta eli Wortmania, joka oli kehittynyt taeniodontti, stylinodontidi joka painoi vain 20 kiloa. Se oli yksi nopean evoluution esimerkeistä: sen dinosaurusten aikana eläneet esi-isät olivat vain rotan kokoisia, mutta Wortmania saavutti 20 kilon painon mahdollisesti vain 500 000 vuotta dinosaurusten katoamisen jälkeen. 2 miljoonaa vuotta myöhemmin ilmestyi Psittacotherium, joka oli 50 kiloa painava suuri stylinodontidi, joka kaivoi maasta juuria. Se viihtyi kosteilla seuduilla ja oli kömpelöliikkeinen.
Elikö dinosauruksia vielä paleoseenilla?
Moneen kertaan on väitetty löydetyn paleoseeniajan dinosauruksia. Mutta aina liitukauden jälkeisistä kerrostumista löydetyt luut ovat olleet sinne maanmullistuksissa siirtyneitä. Silti vuonna 2009 amerikkalainen tutkija James Faaset julkisti löytäneensä 36 hadrosauruksen luuta San Juanin altaasta pohjoisesta New Mexicosta. Luut ovat paleoseenilla todetussa Ojo Alamon hiekkakivessä. Kerrostuma, josta luut löytyivät, on normaalisti magnetoitunut kerrostumavyöhyke, varhaispaleoseenikautinen "krooni" C29n. Tutkimuksen tuloksia on kuitenkin kyseenalaistettu myöhemmin. Vaikka dinosauruksia olisikin elänyt paleoseenin alussa, niitä ei luultavasti ollut enää kauden lopussa. Joka tapauksessa ne harvinaistuivat merkittävästi liitukauden lopun joukkotuhossa.
Hämeen linna
Hämeen linna on yksi Suomen keskiaikaisista valtakunnanlinnoista. Nykyisin museona oleva linna sijaitsee Hämeenlinnan kaupungissa Vanajaveden rannalla, noin 12 metriä nykyisen vedenpinnan yläpuolella. Linnan tarkka rakentamisajankohta on epäselvä, mutta se rakennettiin kuitenkin 1200-luvun lopulla. Ensimmäinen maininta siitä on vuodelta 1308. Ensimmäisessä vaiheessa linna koostui harmaakivisestä leirikastellista ja kehämuurista. Myöhemmin 1300- ja 1400-luvuilla sitä korotettiin Suomessa keskiajalla harvoin käytetyillä tiilillä.
Vankilasta museoksi
Linna on ilmeisimmin toiminut vankilana alusta asti. Hämeen linna antautui Suomen sodan aikana, 6. maaliskuuta 1808, taisteluitta. Linna alistettiin tämän jälkeen Venäjän sotilashallinnon alaisuuteen. Hämeen linnaa oli käytetty pitkään myös vankilana, mutta Venäjän vallan alkuaikoina siitä tehtiin kruununvankila, jossa oli lähes 300 vankia päälinnaan sijoitettuna. Samalla linnaa käytettiin edelleen myös viljamakasiinina. Linna muokattiin kokonaisuudessa vankilaksi vuonna 1837 Carl Ludvig Engelin piirustusten mukaan. Linnan lähiympäristöön tehtiin myös suuria muutoksia: länsipuolelle rakennettiin 1839 ojennuslaitos Anders Fredrik Granstedtin suunnitelmien perusteella ja vuonna 1871 lääninvankila Ludvig Isak Lindqvist suunnitelmien mukaan. Hämeen linnaan sijoitettiin vuonna 1881 Suomen ainoa naisten kuritushuone. Naisvankilana linna toimi aina vuosiin 1953 (päälinna) ja 1972 (kehämuurirakennukset) asti. Linnalla oli varsin ikävä maine naisvankien keskuudessa: vielä vuonna 1944 jokainen siihen asti vaiti pysynyt naisvanki alkoikin puhua kuulustelussa kaiken tietämänsä – jos vaitiolon hinnaksi tulisi lähtö Hämeen linnaan. Samoin Hämeen linnassa poliittisista syistä vuosina 1919–1922 ollut Ida Aalle-Teljo kertoo muistelmissaan varsin karmivia asioita vankilasta. pienoiskuva|vasen|upright=0.4|Linna on kuvattuna myös [[Hämeenlinnan vaakunaan.]] pienoiskuva|upright|Entistetty Kuninkaansalin katto Hämeen linnan entisöintiä ehdotettiin useasti, mutta vasta 1953 vangit siirrettiin pois päälinnasta tutkimusten aloittamiseksi. Päälinnan entisöinti oli vaikeaa, koska sitä oli muutettu useaan kertaan ja käytetty pitkään. Entistämissuunnitelman laati professori Nils Erik Wickberg. Päälinnan entisöinti valmistui 1979, ja sen aikana osa tiloista rekonstruoitiin. Esilinna ja sen ympäristö entisöitiin päälinnan jälkeen ja ne pyrittiin saattamaan 1870-lukua edeltävään tilaan. Niiden entisöinti saatiin valmiiksi vuonna 1988. Päälinna avattiin yleisölle 4. huhtikuuta 1979 ja kehämuurit vuonna 1988.
Linnanniemen museoalue
thumb|Ilmakuva museoalueesta Hämeen linna muodostaa Museo Militarian ja Vankilamuseon kanssa Linnanniemen museoalueen, jolla on oma pysäköintialue ja viitoitus. Kävijällä on myös mahdollisuus ostaa yhteislippu kaikkiin kolmeen museoon.
Miekkailu Pan-Amerikan kisoissa 2019
right|230px Miekkailussa kilpailtiin Pan-Amerikan kisoissa 2019 5. – 10. elokuuta 2019. Kilpailut käytiin Lima Convention Centerissä. Kummallekin sukupuolelle oli kuusi lajitapahtumaa: säilän, kalvan ja floretin yksilö- ja joukkuekilpailut. Yhteensä miekkailijoita oli 156. Menestynein maa oli Yhdysvallat, joka voitti 10 kultamitalia.
Metyylihydratsiini
Metyylihydratsiinia tuotetaan metyyliamiinin ja klooriamiinin välisellä reaktiolla tai vaihtoehtoisesti lähtöaineina voidaan käyttää bentsaldehydiatsiiniä ja dimetyylisulfaattia.
Mikroskooppi (tähdistö)
Mikroskooppi (latinaksi Microscopium, Microscopii, Mic) on eteläisellä taivaalla sijaitseva pieni himmeätähtinen tähdistö, joka ei näy Suomessa. Tähdistö sijaitsee Kauriin ja Jousimiehen tähtikuvioista etelään. Tähdistön nimesi ranskalainen Lacaille. Kirkkaimman tähden kirkkaus on vain 4,7.
Plutokratia
Hyvä esimerkki tästä järjestelmästä on Solonin 500-luvun alussa eaa. Ateenassa tekemä yhteiskunnallinen uudistus ja kansalaisten jakaminen neljään varallisuusluokkaan. Myös eräiden Sisilian kreikkalaisten siirtokuntien ja Rooman tasavallan hallintojärjestelmissä oli plutokratian piirteitä. Noam Chomsky on kutsunut Yhdysvaltoja ”plutokratiaksi, joka on vain naamioitunut demokratiaksi”.
Earl Heiskala
Heiskalan setä oli kuuluisa lentäjä Urho Heiskala. Uransa jälkeen Heiskala työskenteli rakennusalalla. Nykyisin Heiskala asuu San Diegon alueella, ja hänellä on myös Yhdysvaltain kansalaisuus.
Perungan Pojat
Perungan Pojat pelaa Mestaruusliiga Team Lakkapää nimellä yhteistyösopimuksen mukaisesti. Syksystä 2010 vuoteen 2015, viisi sarjakautta, joukkueen nimi liigassa on Team Lakkapää.
Roihuvuori (kappale)
Roihuvuori on rap-artisti Avaimen ensimmäinen single hänen ensimmäiseltä Punainen tiili -albumiltaan. Kappaleella vierailee Jurassikki.
Antal Kovács
Kovács saavutti nuorten MM-kilpailuissa alle 95-kiloisissa hopeaa 1992 ja nuorten EM-kilpailuissa samassa painoluokassa pronssia 1991. Hän voitti opiskelijoiden maailmanmestaruuden 100 kg:n sarjassa 1998 ja 2000 ja sai pronssia 95-kiloisissa 1994. Hän voitti kymmenen maailmancupin kilpailua ja kuusi aikuisten Unkarin-mestaruutta.
Halloween-gambiitti
Musta voi torjua gambiitin pelaamalla 4...Rxe4, mutta tätä tapahtuu todella harvoin. Hyväksyminen tapahtuu siirrolla 4...Rxe5. Jatkossa valkea ajaa etenee sotilaillaan tempovoitoin ja toivoo saavansa asemasta etua. Gambiitin pääjatko on 5.d4 Rc6 6.d5 Re5 7.f4 Rg6 8.e5 Rg8 9.d6 cxd6 10.exd6 Df6 11.Rb5 Kd8 12.Le3, mutta nyt musta voi pelata 12...Rh6!.
Pärnu
Historia
Historiankirjoissa Pärnu mainitaan ensimmäisen kerran vuonna 1251. Uudenkaupungin rauhan jälkeen 1721 kaupunki siirtyi Ruotsilta Venäjän keisarikunnan alaisuuteen. Kun Pärnu poistettiin Venäjän linnoitettujen kaupunkien luettelosta vuonna 1835, kaupunki alkoi nopeasti laajeta. Samalla alettiin rakentaa rannan läheisyyteen kylpyläkaupunginosaa.
Kyyryhaikara
Levinneisyys ja elinympäristö
Kyyryhaikaroita elää ympäri maailmaa kosteikoissa ja rannoilla, varsinkin mangrovemetsissä.
Harry Potter (elokuvasarja)
Pääroolien valitseminen
Samana vuonna tuntemattomat brittinäyttelijät Emma Watson ja Rupert Grint valittiin tuhansien joukosta näyttelemään Hermione Grangerin ja Ron Weasleyn roolia. Ennen heidän valitsemistaan heidän ainoat kokemuksensa näyttelemisestä olivat koulunäytelmiä. Saadessaan roolinsa Grint oli 11-vuotias ja Watson 10-vuotias.
Maratoonari (elokuva)
Maratoonari on William Goldmanin samannimisen romaanin pohjalta käsikirjoitettu jännityselokuva vuodelta 1976. Pääosissa näyttelevät Dustin Hoffman ja Laurence Olivier, joka sai roolisuorituksestaan parhaan miessivuosan Oscar-ehdokkuuden.
Shin Megami Tensei: Persona 3
Pelaaminen
Protagonistilla on kolme sosiaalista attribuuttia: akateemisuus (Academics), viehätysvoima (Charm) ja rohkeus (Courage). Tietyt aktiviteetit kohottavat niiden arvoja ja joidenkin niistä on oltava tietyllä tasolla joidenkin sosiaalisten linkkien muodostamiseksi.
Veikko Makkonen
Urho Veikko Henrik Makkonen (1. huhtikuuta 1919 – 5. joulukuuta 1985 ) filosofian maisteri, oli Kansallis-Osake-Pankin pääjohtaja 1975–1983. Hän työskenteli ulkoasiainministeriön palveluksessa 1945–1957 ja sen jälkeen Kansallispankin palveluksessa.
Phragmipedium kovachii
Phragmipedium kovachii kasvaa maassa mättäinä. Sen kukkien koko on 11–15 cm, ja kukat ovat punaisia tai purppuranpunaisia.
Shin Megami Tensei: Persona 3
Juoni
Peli sijoittuu vuoden 2009 huhtikuun ja vuoden 2010 maaliskuun väliselle ajalle. Peli alkaa, kun vanhempansa 10 vuotta sitten menettänyt protagonisti (jolle pelaaja voi itse antaa nimen) muuttaa siirto-opiskelijana takaisin entiseen kotikaupunkiinsa Iwatodaihin, joka sijaitsee lähellä keinotekoista saarta, Tatsumi Port Islandia, ja hän aloittaa toisen opintovuotensa Gekkoukanin lukiossa. Asuntolassa, johon hän muuttaa, asuvat myös hänen luokkatoverinsa Yukari Takeba sekä kolmannen vuoden opiskelijat Mitsuru Kirijo ja Akihiko Sanada. Hän tapaa myös lukion toimikunnan puheenjohtajan nimeltä Shuji Ikutsuki. Yukari, Mitsuru, Akihiko ja Ikutsuki muodostavat salaisen kerhon nimeltä SEES (Specialized Extracurricular Execution Squad), joka taistelee varjoja vastaan "pimeäksi tunnin", vuorokausien välissä olevan piilotetun tunnin, aikana. Pimeän tunnin aikana sähköt katkeavat, taivas muuttuu vihreäksi ja vesi verenpunaiseksi. Lisäksi suurin osa ihmisistä muuttuu ruumisarkuiksi eikä muista lainkaan pimeän tunnin tapahtumia. Ja jos joku oli arkun ulkopuolella, hänen mielensä saattoi joutua varjojen syömäksi. SEES kutsuu uhreja "Kadonneiksi" (The Lost), kun taas mediassa heidän sanotaan altustuneen ns. "Apatia-syndroomalle" (Apathy Syndrome). Mutta SEESin jäsenet sekä protagonisti ovat harvoja, jotka kokevat pimeän tunnin ja osaavat suojella itseään varjoilta voimalla nimeltä "persoona".
Jos protagonisti kieltäytyy tappamasta Ryojia, luvattuna päivänä 31. tammikuuta 2010 SEESin jäsenet kulkevat Tartaroksen ylimpiin kerroksiin, jossa he kohtaavat viimeistä kertaa Jinin ja Takayan, jotka paljastavat olevansa selviytyjät kokeista, joissa Ikutsuki teki heistä persoonankäyttäjiä kokeellisilla pillereillä. Huipulla SEES kohtaa Nyksin avatariksi muuttuneen Ryojin ja voittaa tämän. Mutta Ryoji nouseekin ylös ja sanoo, että Tuho olisi voitu estää yhä useampi ihminen olisi yhtä elämänhaluinen kuin SEESin jäsenet. Sitten Nyksin todellinen keho tulee esiin kuun sisältä ja alkaa lähestyä maapalloa. Protagonisti kutsutaan viimeisen kerran Samettihuoneeseen ja kaikkien muodostamiensa sosiaalisten linkkien avulla hän saa käsiinsä Maailmankaikkeuden arkanan (The Universe Arcana), jolla hän luo Suuren Sinetin (Great Seal) eristääkseen Nyksin ja ihmiskunnan toisistaan. Pimeä tunti ja Tartaros katoavat maailmasta ja SEESin jäsenet, protagonistia lukuun ottamatta, unohtavat kaiken tapahtuneen.
Äänirooleissa
Huom. listassa on vain osa hahmoista.
Pentti Kouri
Akateeminen ura
Kouri oli toinen kahdesta suomalaisesta, jotka saivat 1966 Suomen Kulttuurirahaston kaksivuotisen opiskelustipendin kansainväliseen Atlantic Collegeen. Vuonna 1970 hän valmistui Helsingin yliopistosta valtiotieteen maisteriksi, ja hänet palkattiin Kansainväliseen valuuttarahastoon. Valuuttarahaston tutkimusorganisaatiossa hän tapasi australialaisen taloustieteilijä Michael Porterin, jonka kanssa hän myöhemmin kehitti kansainvälisiin valuuttaliikkeisiin liittyvän Kouri–Porter-mallin. Kourin ja Porterin siteeratuin tieteellinen artikkeli on 1974 yhdysvaltalaisessa Journal of Political Economy -lehdessä julkaistu "International Capital Flows and Portfolio Equilibrium". Kouri väitteli taloustieteen tohtoriksi vuonna 1974 MIT:stä. Sen jälkeen hän toimi taloustieteen professorina Stanfordin, Yalen, Helsingin ja New Yorkin yliopistoissa.
Liikemies ja sijoittaja
1980-luvulla Kouri sai hoidettavakseen suursijoittaja George Sorosin Suomeen kohdistuvat sijoitukset. Hän nousi julkisuuteen 1980-luvun lopun mittavien osakekauppojen yhteydessä, kun Kansallis-Osake-Pankki ja Pohjola yrittivät saada haltuunsa Suomen Yhdyspankin. Pankit rahoittivat tätä nurkanvaltausta bulvaaniksi nostamansa Kourin avulla. Yritys oli suurisuuntainen, ja siinä käytettiin rahaa miljardeja markkoja ja kuljetettiin kuorma-autolasteittain osakekirjoja. Julkisuudessa Kourista alettiin puhua ”Suomen omistajana”, vaikka hän tosiasiassa oli pelkkä bulvaani. Kansallispankki ei voinut enää lain puitteissa lisätä omistuksiaan, joten se joutui käyttämään välikäsiä.
Rotkorakkeli
Esiintyminen
Esiintyy sangen pienellä alueella Lähi-idässä, Israelista Arabian niemimaan länsiosiin. Runsastunut ainakin Israelissa. Paikkalintu, mutta pesimäajan ulkopuolella parvet liikkuvat laajalti. Lajin elinalueen koko on 100 000–1 000 000 neliökilometriä ja sen kanta on elinvoimainen. Lajia ei ole tavattu Suomessa.
Maria Sibylla Merian
Elämäkerta
Noissa puutarhoissa Merian alkoi tutkia hyönteisiä, etenkin toukkien ja perhosten elinkaarta. Tuon ajan tieteilijät uskoivat että hyönteiset syntyivät itsestään mätänevästä mullasta, Aristoteleen ajatus, joka säilyi huolimatta katolisen kirkon opetuksista, tai ehkä juuri niiden vuoksi. Vaikka Tuomas Akvinolainen totesi, että hyönteisten syntyminen itsestään oli paholaisen tekoja, paavi Innocentius V oli 1200-luvulla julistanut, että usko alkusyntyyn oli vastoin kirkon opetuksia, koska kaikki elämä on luotu luomisen ensimmäisenä päivänä kuten Mooseksen 1. kirjassa sanotaan. Kreikkalainen perinne kuitenkin säilyi vallalla tiedeyhteisössä. Vallalla olevan näkemyksen vastaisesti Merian tutki, mitä todella tapahtui toukan muuttuessa kauniiksi perhoseksi. Hän pani merkille muodonvaihdoksen sekä tiedot koteloista ja kasveista, joita ne käyttivät ravinnokseen, ja kuvasi luonnoskirjaansa kaikki niiden kehitysvaiheet.
Työ
Anna Maria Sibylla Merianin julkaisema teos Der Raupen wunderbare Verwandlung und sonderbare Blumennahrung oli varsin suosittu aristokratian piirissä, kun se oli julkaistu kansan kielellä. Tiedepiireissä hänen työtään ei juuri pantu merkille, koska tieteen virallinen kieli oli latina.
Ylidit
Typpiylidit
Kolmas luokka on nitriiliylidit RC≡N+–C−R2. Ne ovat 1,3-dipolaarisia yhdisteitä, joilla on useita resonanssimuotoja.
Happiylidit
Happi on heteroatomeina oksoniumylideissä (R2O+–C−R2) ja karbonyyliylideissä (R2C=O+–C−R2).
Donus
Donus (k. 11. huhtikuuta 678) oli paavina 2. marraskuuta 676 – 11. huhtikuuta 678. Hän oli syntyjään roomalainen. Paavina ollessaan Donus päällystytti Pietarinkirkon etupihan ja siihen liittyvän atriumin ja restauroi muitakin suuria kirkkoja Roomassa. Hänen aikanaan nestoriolaisuus nosti uudelleen päätään – eräästä roomalaisesta luostarista löytyi nestorilaisiksi laskettavia munkkeja. Donus hajotti heidän ryhmänsä ja antoi luostarin muille munkeille. Donus kuoli vuonna 678 ja hänet haudattiin Pietarinkirkkoon.
Tomomi Miyamoto
Jalkapallomaajoukkue
Miyamoto debytoi Japanin maajoukkueessa kesäkuussa 1997. Hän kuului Japanin joukkueeseen myös MM-kilpailuissa 1999, 2003, 2007 ja kesäolympialaisissa 2004. Hän on pelannut 77 maaottelua ja tehnyt niissä 13 maalia.
Suomen Rahapaja
Historia
Rahapaja perustettiin keisari Aleksanteri II:n päätöksellä vuonna 1860, ja toiminta käynnistyi elokuussa 1864 Helsingin Katajanokalla. Ensimmäisenä tuotantoeränä oli 30 000 kappaleen erä yhden pennin kolikoita Suomen Pankille. Ensimmäiset markat lyötiin 15. lokakuuta 1864. Vuonna 1951 käynnistyi juhlarahatuotanto, jolloin lyötiin Helsingin vuoden 1952 olympialaisia varten juhlaraha ja samalla maailman ensimmäinen olympiaraha. Vuonna 1988 Rahapaja avasi tuotantolaitoksen Vantaalle.
Rahapaja oli avainasemassa eurokolikoiden materiaalisuunnittelussa vuonna 1998. Se on myös yksi eurokolikoita lyövistä rahapajoista Euroopassa, ja lyö kolikoita Suomen lisäksi Kreikkaan, Luxemburgiin, Sloveniaan, Kyprokselle, Irlantiin ja Viroon.
Suomen Rahapaja on viennillä mitattuna yksi maailman merkittävistä rahapajoista, ja vuonna 2017 viennin osuus sen liikevaihdosta oli 95%.